પેટલાદ શહેરમાં ટ્રેક્ટરને ઓવરટેક કરવા તથા પાર્કિગ કરવા બાબતે બે યુવકો વચ્ચે થયેલી બોલાચાલી બાદ મામલો બિચક્યો હતો અને બે કોમના ટોળાં સામસામે આવી જઈ સતત અડધા કલાક સુધી પથ્થરમાર્યો કર્યો હતો. વિફરેલાં ટોળાંએ બે મકાનો સહિત ગાડીને આગ ચાંપવાનો પ્રયાસ જ્યારે એક મકાનમાં ઘૂસી જઈ તોડફોડ કરી હતી. આ બનાવની જાણ થતાં જ શહેર પોલીસનો કાફલો ઘટનાસ્થળે દોડી ગયો હતો. જોકે, તેમ છતાં પરિસ્થિતિ થાળે ન પડતાં વધુ પોલીસ મંગાવીને ત્રીસ જેટલાં ટીયરગેસ શેલ છોડયા હતા. બનાવ સંદર્ભે મોડી રાત્રે સામસામે ફરિયાદ નોંધાયા બાદ પોલીસે પણ ચુસ્ત બંદોબસ્ત હેઠળ સઘન કાર્યવાહી હાથ ધરી કુલ 12 શખ્સોની ધરપકડ કરી હતી.